Foto: Videodan kadr Toshkent shahar Shayxontohur tumani Toshkent halqa aylanma yo‘lida yong‘in sodir bo‘ldi. Favqulodda vaziyatlar vazirligi hodisa bo‘yicha rasmiy ma’lumot taqdim etdi. Bugun, 30 mart kuni soat 14:04 da Shayxontohur tumani «Ibn Sino» MFY, Toshkent halqa aylanma yo‘li ko‘chasida joylashgan plastmassa mahsulotlarini saqlash omborida yong‘in sodir bo‘layotgani to‘g‘risida shahar FVBga xabar xabar tushgan. Shunga ko‘ra, 7 ta yong‘in-qutqaruv ekipaji soat 14:06 da voqea joyiga yetib borib, yong‘in soat 14:51 da qurshab olingan hamda soat 15:23 da bartaraf etilgan. Yong‘in oqibatida tan jarohati olgan va halok bo‘lganlar to‘g‘risida ma’lumot kelib tushmagan. Hozirda yong‘in sababi va moddiy zarar miqdori aniqlanmoqda.